ai4bharat/Pralekha huggingface dataset:
প্রধানমন্ত্রীরদপ্তর
তেলেঙ্গানায় নগরকর্ণুলে পথ দুর্ঘটনায় প্রধানমন্ত্রীর শ্রদ্ধাজ্ঞাপন
পিএমএনআরএফ থেকে আর্থিক সাহায্যের ঘোষণা
নতুন দিল্লি, ২৩ জুলাই, ২০২১
প্রধানমন্ত্রী শ্রী নরেন্দ্র মোদী তেলেঙ্গানার নগরকর্ণুলে একটি দুর্ঘটনার জেরে প্রাণহানির ঘটনায় শোকপ্রকাশ করেছেন । প্রধানমন্ত্রী এই ঘটনায় মৃতদের পরিবারবর্গকে ২ লক্ষ টাকা এবং আহতদের ৫০ হাজার টাকা করে আর্থিক সাহায্য দেওয়ার কথা ঘোষণা করেছেন ।
এক ট্যুইটবার্তায় প্রধানমন্ত্রীর দফতর থেকে জানানো হয়েছে, “তেলেঙ্গানায় নগরকর্ণুলে দুর্ঘটনায় যারা প্রাণ হারিয়েছেন তাদের প্রিয়জনদের প্রতি আমার সমবেদনা । আহতদের দ্রুত আরোগ্য কামনা করছি। মৃতদের নিটক আত্মীয়কে পিএমএনআরএফ থেকে ২ লক্ষ টাকা এবং আহতদের ৫০ হাজার টাকা করে আর্থিক সাহায্য দেওয়া হবে ।“
CG/SS/RAB
(
স্বাস্থ্যওপরিবারকল্যাণমন্ত্রক
টিকা উৎসবের তৃতীয় দিনে দেশে ১০.৮৫ কোটিরও বেশি টিকাকরণ, গত ২৪ ঘণ্টায় ৪০ লক্ষেরও বেশি টিকার ডোজ দেওয়া হয়েছে
ভারতে দৈনিক-ভিত্তিতে টিকাকরণের গড় হার সর্বাধিক
১০টি রাজ্যে দৈনিক আক্রান্তের সংখ্যায় ঊর্ধ্বমুখী প্রবণতা অব্যাহত
নয়াদিল্লি, ১৩ এপ্রিল, ২০২১
টিকা উৎসবের তৃতীয় দিনে আজ পর্যন্ত দেশে ১০ কোটি ৮৫ লক্ষেরও বেশি কোভিড টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী ১০ কোটি ৮৫ লক্ষ ৩৩ হাজার ৮৫টি টিকার ডোজ দেওয়া হয়েছে। এর মধ্যে ৯০ লক্ষ ৩৩ হাজার ৬২১ জন স্বাস্থ্য কর্মী প্রথম ডোজ, ৫৫ লক্ষ ৫৮ হাজার ১০৩ জন স্বাস্থ্য কর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ১ কোটি ৭৮ লক্ষ ৫৮৯ জন কর্মী প্রথম ডোজ এবং ৪৯ লক্ষ ১৯ হাজার ২১২ জন কর্মী দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৪ কোটি ১৭ লক্ষ ১২ হাজার ৬৫৪ জন সুফলভোগী প্রথম ডোজ এবং ২২ লক্ষ ৫৩ হাজার ৭৭ জন সুফলভোগী দ্বিতীয় ডোজ পেয়েছেন। অন্যদিকে, ৪৫ থেকে ৬০ বছর বয়সী ৩ কোটি ৪২ লক্ষ ১৮ হাজার ১৭৫ জন প্রথম ডোজ এবং ৭ লক্ষ ৫৯ হাজার ৬৫৪ জন দ্বিতীয় ডোজ পেয়েছেন।
দেশে গত ২৪ ঘণ্টায় ৪০ লক্ষেরও বেশি টিকার ডোজ দেওয়া হয়েছে। টিকাকরণ অভিযানের ৮৭তম দিনে  ৪০ লক্ষ ৪ হাজার ৫২১টি টিকার ডোজ দেওয়া হয়েছে। এর মধ্যে ৩৪ লক্ষ ৫৫ হাজার ৬৪০ জন সুফলভোগী প্রথম ডোজ এবং ৫ লক্ষ ৪৮ হাজার ৮৮১ জন সুফলভোগী দ্বিতীয় ডোজ পেয়েছেন। দৈনিক টিকাকরণের দিক থেকে ভারত বিশ্বে সর্বোচ্চ স্থানে রয়েছে। দেশে দৈনিক গড় টিকাকরণের হার ৪১ লক্ষ ৬৯ হাজার ৬০৯।
ভারতে দৈনিক-ভিত্তিতে আক্রান্তের সংখ্যা ক্রমশ বাড়ছে। গত ২৪ ঘণ্টায় আরও ১ লক্ষ ৬১ হাজার ৭৩৬ জন আক্রান্ত হয়েছেন। মহারাষ্ট্র, উত্তর প্রদেশ, ছত্তিশগড়, দিল্লি, কর্ণাটক, তামিলনাডু, মধ্যপ্রদেশ, গুজরাট, রাজস্থান ও কেরল সহ ১০টি রাজ্যে দৈনিক আক্রান্তের সংখ্যা লাগাতার বাড়ছে। এই ১০টি রাজ্যে নতুন করে আক্রান্তের হার ৮০.৮০ শতাংশ। কেবল মহারাষ্ট্রেই একদিনে আক্রান্ত হয়েছেন ৫১ হাজার ৭৫১ জন। অন্যদিকে, উত্তর প্রদেশে আক্রান্তের সংখ্যা ১৩ হাজার ৬০৪। ছত্তিশগড়ে আক্রান্ত হয়েছেন ১৩ হাজার ৫৭৬ জন। ১৬টি রাজ্যে দৈনিক আক্রান্তের সংখ্যা বাড়ছে বলে লক্ষ্য করা গেছে।
দেশে সুস্পষ্টভাবে করোনায় আক্রান্তের সংখ্যা ১২ লক্ষ ৬৪ হাজার ৬৯৮, যা মোট আক্রান্তের ৯.২৪ শতাংশ। অবশ্য, গত ২৪ ঘণ্টায় সুস্পষ্টভাবে আক্রান্তের সংখ্যা ৬৩ হাজার ৬৮৯টি কমেছে। ৫টি রাজ্যে আক্রান্তের হার দেশে মোট আক্রান্তের ৬৮.৮৫ শতাংশ। এর মধ্যে মহারাষ্ট্রেই আক্রান্তের হার ৪৪.৭৮ শতাংশ।
দেশে আজ সুস্থতার সংখ্যা দাঁড়িয়েছে ১ কোটি ২২ লক্ষ ৫৩ হাজার ৬৯৭। জাতীয় স্তরে সুস্থতার হার ৮৯.৫১ শতাংশ। গত ২৪ ঘণ্টায় আরোগ্যলাভ করেছেন ৯৭ হাজার ১৬৮ জন। অন্যদিকে, গত ২৪ ঘণ্টায় মৃত্যু হয়েছে ৮৭৯ জনের। এর মধ্যে ১০টি রাজ্যে মৃত্যু হার ৮৮.০৫ শতাংশ। মহারাষ্ট্রে সর্বাধিক ২৫৮ জনের মৃত্যু হয়েছে। ছত্তিশগড়ে একদিনেই মারা গেছেন ১৩২ জন।
দেশে ১৩টি রাজ্য/কেন্দ্রশাসিত অঞ্চলে গত ২৪ ঘণ্টায় কোভিডে মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে - ওডিশা, হিমাচল প্রদেশ, লাদাখ, দমন ও দিউ, মেঘালয়, সিকিম, লাক্ষাদ্বীপ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/SB
(Visitor Counter : 178
প্রধানমন্ত্রীরদপ্তর
জার্মানির চ্যান্সেলরের ভারত সফরকালে প্রধানমন্ত্রীর প্রেস বিবৃতি
নয়াদিল্লি, ০১ নভেম্বর, ২০১৯
চ্যান্সেলর ডঃ মর্কেল,
জার্মান প্রতিনিধিদলের সম্মানিত সদস্যগণ,
আমার মন্ত্রিমণ্ডলের সহযোগীবৃন্দ, বন্ধুগণ,
নমস্কার।
গুটেন টাগ।
চ্যান্সেলর ডাঃ মর্কেল আর তাঁর প্রতিনিধিদলকে ভারতকে স্বাগত জানিয়ে আমার অনেক আনন্দ হচ্ছে। চ্যান্সেলর মর্কেল শুধু জার্মানি এবং ইউরোপের নন, বিশ্বের দীর্ঘস্থায়ী প্রধান নেতাদের অন্যতম।আমি গর্বিত এবং আনন্দিত যে তিনি ভারতের এবং আমার বন্ধু। বিগত প্রায় দেড় দশক ধরে চ্যান্সেলর রূপে তিনি ভারত-জার্মানি পারস্পরিক সম্পর্ককে প্রগাঢ় করতে গুরুত্বপূর্ণ অবদান রেখেছেন। সেজন্যে আমি তাঁকে কৃতজ্ঞতা জানাই। আজ আমাদের মধ্যে ‘ইন্টার-গভর্নমেন্টাল কন্সালটেনশন্স’ এর পঞ্চম বৈঠক হয়েছে। প্রত্যেক দু’বছর অন্তর হওয়া এরকম তিনটি বৈঠকে আমার চ্যান্সেলর মর্কেলের সঙ্গে আলোচনায় বসার সৌভাগ্য হয়েছে। এই অতুলনীয় প্রক্রিয়ার মাধ্যমে প্রত্যেক ক্ষেত্রে আমাদের সহযোগিতা আরও নিবিড় হয়েছে। আজ যেসব বিষয়ে বোঝাপড়া চুক্তি হয়েছে, সেগুলি এই মৈত্রীর প্রতীক। আমি অত্যন্ত আনন্দিত যে ভারত এবং জার্মানির মধ্যে প্রত্যেক ক্ষেত্রে, বিশেষ করে নতুন এবং উন্নত প্রযুক্তির ক্ষেত্রে সুদূরপ্রসারী এবং কৌশলগত সহযোগিতা আরও বৃদ্ধি পাবে।
বন্ধুগণ,
আগামী ২০২২ সালে স্বাধীন ভারতের ৭৫ বছর পূর্ণ হবে। সেই সময়ের মধ্যে আমরা ‘নতুন ভারত’ গড়ার লক্ষ্য রেখেছি। এই বহুমাত্রিক প্রচেষ্টায় ভারতের অগ্রাধিকারের বিভিন্ন ক্ষেত্রে এবং প্রয়োজনগুলির জন্যে জার্মানির মতো প্রযুক্তিগতএবং অর্থনৈতিক শক্তিকেন্দ্রের ক্ষমতাগুলি উপযোগী হয়ে উঠবে। সেজন্যে, আমরা নতুনএবংউন্নতপ্রযুক্তি, কৃত্রিম বুদ্ধিমত্তাসম্পন্ন দক্ষতা, শিক্ষা, সাইবার নিরাপত্তার মতো বিষয়গুলিতে সহযোগিতা বৃদ্ধির ওপর বিশেষ জোর দিয়েছি। ই-মোবাইলিটি, ফুয়েল সেল প্রযুক্তি, স্মার্ট সিটি, অন্তর্দেশীয় জলপথ, সমুদ্রতটীয় ব্যবস্থাপনা, নদীগুলির সাফাই এবং পরিবেশ পরিবর্তনের বিরুদ্ধে যৌথ প্রচেষ্টা এগুলির অন্যতম। ব্যবসা এবং বিনিয়োগের ক্ষেত্রে আমাদের ক্রমবর্ধমান অংশীদারিত্বকে আরও গতিশীল করতে আমরা বেসরকারি ক্ষেত্রকে উৎসাহ জোগাচ্ছি। চ্যান্সেলর মর্কেল এবং আমি উভয় দেশের প্রধান বানিজ্য ও শিল্পপতিদের সঙ্গে দেখা করবো। আমরা জার্মানিকে উত্তর প্রদেশ ও তামিলনাড়ুতে ডিফেন্স করিডরে বিনিয়োগের মাধ্যমে সুরক্ষা সরঞ্জাম উৎপাদনে অংশগ্রহণের জন্য আমন্ত্রণ জানাবো।
বন্ধুগণ,
গণতন্ত্র এবং আইনের শাসনের ভিত্তিতে ভারত এবং জার্মানির বিশ্বাস ও বন্ধুত্বপূর্ণ সম্পর্ক গড়ে উঠেছে। সেজন্যে, বিশ্বেরগুরুতর সমস্যাগুলি রমোকাবিলায় আমাদেদৃষ্টিকোণ একরকম, এই বিষয়গুলিতে আমাদের আলোচনা বিকেলেও হবে। সন্ত্রাসবাদ এবং উগ্রবাদের মতো সমস্যাগুলি দূরীকরণের জন্য আমরা উভয়পক্ষীয় এবং বহুপক্ষীয় সহযোগিতাকে আরও নিবিড় করবো। ‘এক্সপোর্ট কন্ট্রোল রিজাইমস’ এবং বিভিন্ন আন্তর্জাতিক মঞ্চে ভারতের সদস্যতা প্রাপ্তির ক্ষেত্রে জার্মানির জোরদার সমর্থনের জন্য আমরা কৃতজ্ঞ। উভয় দেশ নিরাপত্তা পরিষদ, রাষ্ট্রসংঘ এবং আন্তর্জাতিক ব্যবস্থাপনার ক্ষেত্রে আরও কিছু সহযোগিতার প্রয়াস চালিয়ে যাবে।
মহামান্যবর,
ভারত-জার্মানি সম্পর্কের ভবিষ্যৎ উজ্জ্বল। সেজন্যে আরেকবার আপনার দক্ষ নেতৃত্ব, এবং আমার সকল সহযোগীদের তাদের বহুমূল্য সহযোগিতার জন্যে ধন্যবাদ জানাই।
ড্যাংকে স্কোয়েন,
(অনেক অনেক ধন্যবাদ।
CG/SB/SB
প্রধানমন্ত্রীরদপ্তর
অষ্টাদশ আশিয়ান-ভারত শীর্ষ সম্মেলন  এবং ষোড়শ পূর্ব এশিয়া শীর্ষ সম্মেলন 
নয়াদিল্লী, ২৫ অক্টোবর, ২০২১
প্রধানমন্ত্রী শ্রী নরেন্দ্র মোদী ব্রুনেই-এর সুলতানের আমন্ত্রণে ২৮শে অক্টোবর ভার্চুয়ালি অনুষ্ঠিত অষ্টাদশ আশিয়ান-ভারত শীর্ষ সম্মেলনে যোগ দেবেন। আশিয়ান গোষ্ঠীভুক্ত দেশগুলির রাষ্ট্রপ্রধান বা সরকার প্রধানরা এই সম্মেলনে অংশগ্রহণ করবেন।
অষ্টাদশ আশিয়ান -ভারত শীর্ষ সম্মেলনে আশিয়ান গোষ্ঠী এবং ভারতের মধ্যে কৌশলগত অংশীদারিত্বের বিষয়টি পর্যালোচনা করা হবে। এছাড়াও কোভিড-১৯ মহামারী ও স্বাস্থ্য, ব্যবসা-বাণিজ্য, যোগাযোগ এবং শিক্ষা ও সংস্কৃতির মতো বিভিন্ন গুরুত্বপূর্ণ ক্ষেত্রে এই অংশীদারিত্বের অগ্রগতি নিয়েও বৈঠকে আলোচনা করা হবে। কোভিড পরবর্তী সময়ে অর্থনীতির পুনরুদ্ধার এবং আঞ্চলিক ও আন্তর্জাতিক বিভিন্ন গুরুত্বপূর্ণ বিষয়ও বৈঠকে স্থান পাবে। প্রতি বছর আশিয়ান-ভারত শীর্ষ সম্মেলনে সর্বোচ্চ পর্যায়ে পারস্পরিক আলোচনার সুযোগ তৈরি হয়। গত বছর নভেম্বর মাসেও প্রধানমন্ত্রী ভার্চুয়ালি সপ্তদশ আশিয়ান-ভারত শীর্ষ সম্মেলনে যোগ দিয়েছিলেন। অষ্টাদশ আশিয়ান-ভারত শীর্ষ সম্মেলনে অংশগ্রহণের ফলে প্রধানমন্ত্রীর এই নিয়ে ন’বার এই বৈঠকে যোগ দেবেন ।
ভৌগলিক, ঐতিহাসিক ও প্রাচীন যুগের সভ্যতার মধ্যে যোগাযোগের ওপর ভিত্তি করে আশিয়ান-ভারত কৌশলগত অংশীদারিত্ব গড়ে উঠেছে। অ্যাক্ট-ইস্ট নীতি এবং ভারত প্রশান্ত মহাসাগরীয় অঞ্চলে আমাদের বিস্তৃত কর্মকান্ডের মূল কেন্দ্র হল আশিয়ান। ২০২২ সালে আশিয়ান-ভারত সম্পর্কের ৩০ বছর পূর্ণ হবে। নিয়মিতভাবে শীর্ষ সম্মেলন, মন্ত্রী পর্যায়ের বৈঠক এবং উচ্চপদস্থ আধিকারিকদের মধ্যে আলোচনা ভারত ও আশিয়ান গোষ্ঠীভুক্ত দেশগুলির মধ্যে হয়ে থাকে। আগস্ট মাসে বিদেশমন্ত্রী ডঃ এস জয়শঙ্কর আশিয়ান-ভারত বিদেশ মন্ত্রীদের বৈঠক ও পূর্ব এশীয় শীর্ষ সম্মেলনে ভার্চুয়ালি অংশগ্রহণ করেছিলেন। সেপ্টেম্বর মাসে আশিয়ান গোষ্ঠীভুক্ত দেশগুলির অর্থমন্ত্রী এবং ভারতের মধ্যে অনুষ্ঠিত বৈঠকে কেন্দ্রীয় শিল্প ও বাণিজ্য প্রতিমন্ত্রী শ্রীমতি অনুপ্রিয়া প্যাটেল যোগ দেন। এই বৈঠকে মন্ত্রীরা অর্থনৈতিক সহযোগিতা বৃদ্ধির ক্ষেত্রে তাঁদের অঙ্গীকার পুনর্ব্যক্ত করেন।
প্রধানমন্ত্রী ২৭ অক্টোবর ষোড়শ পূর্ব এশীয় শীর্ষ সম্মেলনেও যোগ দেবেন। ভারত প্রশান্ত মহাসাগরীয় অঞ্চলের শীর্ষ নেতৃবৃন্দ এই সম্মেলনে অংশগ্রহণ করবেন। ২০০৫ সালে এই জোট গড়ে ওঠার পর পূর্ব এশিয়ার কৌশলগত ও ভূ-রাজনৈতিক বিবর্তনে তা গুরুত্বপূর্ণ ভূমিকা পালন করে। আশিয়ান গোষ্ঠীভুক্ত দেশগুলির ১০টি সদস্য রাষ্ট্র ছাড়াও ভারত, চীন, জাপান, দক্ষিণ কোরিয়া, অস্ট্রেলিয়া, নিউজিল্যান্ড, মার্কিন যুক্তরাষ্ট্র ও রাশিয়া পূর্ব এশীয় শীর্ষ সম্মেলনের সদস্য।
পূর্ব এশীয় শীর্ষ সম্মেলনের প্রতিষ্ঠাতা রাষ্ট্র হিসেবে ভারতের এই জোটকে শক্তিশালী করার দায়বদ্ধতা রয়েছে। সমসাময়িক বিভিন্ন চ্যালেঞ্জের সমাধানে এই জোটকে আরও কার্যকর করে তুলতে হবে। আশিয়ান গোষ্ঠীভুক্ত দেশগুলির ভারত প্রশান্ত মহাসাগরীয় অঞ্চলের বিষয়ে দৃষ্টিভঙ্গী বা এওআইপি এবং ভারত প্রশান্ত মহাসাগরীয় উদ্যোগ বা আইপিওআই সহযোগিতা বাড়িয়ে তোলার ক্ষেত্রে পূর্ব এশীয় শীর্ষ সম্মেলন গুরুত্বপূর্ণ ভূমিকা পালন করে। সমুদ্র পথে নিরাপত্তা, সন্ত্রাসবাদ মোকাবিলা, কোভিড-১৯এর কারণে সহযোগিতার মতো বিভিন্ন আঞ্চলিক ও আন্তর্জাতিক বিষয় ষোড়শ পূর্ব এশীয় শীর্ষ সম্মেলনে আলোচিত হবে। মানসিক স্বাস্থ্য সমস্যার মোকাবিলা , পর্যটনের মাধ্যমে অর্থনৈতিক পুনরুদ্ধার এবং সবুজায়নকে ফিরিয়ে নিয়ে আসার মতো বিভিন্ন আঞ্চলিক ও আন্তর্জাতিক বিষয় নিয়েও নেতৃবৃন্দ আলোচনা করবেন। এই বিষয়গুলি ছাড়াও পর্যটন ও পরিবেশ বান্ধব নানা উদ্যোগের বিষয়ে একটি যৌথ ঘোষণাপত্র তৈরি হওয়ার সম্ভাবনা আছে। ভারত এই উদ্যোগে গুরুত্বপূর্ণ ভূমিকা পালন করছে।
CG/CB/NS
(
কর্মী, জন-অভিযোগএবংপেনশনমন্ত্রক
জনগণের অভিযোগের নিষ্পত্তির বিষয়ে প্রযুক্তিগত মাধ্যমের ব্যবহার বিষয়ক কর্মশালা
নতুন দিল্লি,১৭ ফেব্রুয়ারি, ২০২১
প্রশাসনিক সংস্কার ও জন অভিযোগ দপ্তরের উদ্যোগে জন অভিযোগের নিষ্পত্তি বিষয়ে প্রযুক্তিগত মাধ্যমের ব্যবহার বিষয়ক একটি কর্মশালার আয়োজন করা হয়েছে। আগামী ১৮ ফেব্রুয়ারি এই কর্মশালাটি অনুষ্ঠিত হবে। এটি পরিলক্ষিত হচ্ছে যে, রাজ্যগুলি অভিযোগ নিষ্পত্তির ক্ষেত্রে বিভিন্ন ধরনের প্রযুক্তিগত মাধ্যম ব্যবহার করছে। যা সারা দেশজুড়ে প্রতিফলিত হয়েছে। জনগণের অভিযোগের নিস্পত্তির জন্য প্রযুক্তিগত বিভিন্ন মাধ্যমকে কিভাবে কাজে লাগানো যায় তা নিয়েই একটি জাতীয় পর্যায়ের কর্মশালার আয়োজন করা হয়েছে। এজন্য দেশের উত্তর ও দক্ষিণ এবং পূর্ব ও পশ্চিমের রাজ্যগুলি থেকে জেলা পর্যায়ে সেরা প্রযুক্তি গুলিকে চিহ্নিত করা হয়েছে।
এ বিষয়ে প্রাক্তন ক্যবিনেট সচিব শ্রী অজিত শেঠ, ডিওপিটি-র প্রাক্তন সচিব ডক্টর চন্দ্রমৌলি, প্রাক্তন সচিব শ্রীমতি গৌরী কুমার এবং প্রাক্তন সিআইসি- ভারত সরকার, শ্রী বিমল জুলকার সভাপতিত্বে চারটি প্রযুক্তিগত অধিবেশনের আয়োজন করা হয়েছে। এই কর্মশালায় মন্ত্রকের রাষ্ট্রমন্ত্রী ডক্টর জিতেন্দ্র সিং প্রধান অতিথি হিসেবে উপস্থিত থাকবেন।
প্রথম প্রযুক্তিগত অধিবেশনে উত্তরাঞ্চলের রাজ্যগুলি অংশ নেবে। যার মধ্যে রয়েছে উত্তরাখণ্ড, পাঞ্জাব, জম্মু-কাশ্মীর এবং উত্তর প্রদেশ।
দ্বিতীয় অধিবেশনে দক্ষিণাঞ্চলের রাজ্যগুলি যোগ দেবে। এর মধ্যে রয়েছে অন্ধ্রপ্রদেশ, কেরালা ও তেলেঙ্গানা।
তৃতীয় অধিবেশনে পশ্চিমাঞ্চলের যেসব রাজ্যগুলি অংশ নেবে তার মধ্যে রয়েছে, রাজস্থান, গুজরাট ও মহারাষ্ট্র।
চতুর্থ তথা শেষ পর্যায়ে থাকবে পূর্বাঞ্চলের রাজ্য গুলি। এর মধ্যে রয়েছে বিহার, ওড়িশা ও মধ্যপ্রদেশ।
প্রধানমন্ত্রীরদপ্তর
শ্রী এফ সি কোহলীর প্রয়াণে প্রধানমন্ত্রীর শোকপ্রকাশ
নতুনদিল্লি, ২৬শে নভেম্বর, ২০২০
প্রধানমন্ত্রী শ্রী নরেন্দ্র মোদী শ্রী এফসি কোহলীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “তথ্য প্রযুক্তি ক্ষেত্রে পথ প্রদর্শকের ভূমিকা নেওয়ার জন্য শ্রী এফ সি কোহলী স্মরণীয় হয়ে থাকবেন। উদ্ভাবনের সংস্কৃতিকে তিনি প্রাতিষ্ঠানিক রূপ দিয়েছিলেন এবং প্রযুক্তি শিল্পের মানোন্নয়ন ঘটিয়েছিলেন। তাঁর প্রয়াণে আমি শোকাহত। তাঁর পরিবারের সদস্যদের ও গুণমুগ্ধদের সমবেদনা জানাই। “
শিল্পওবাণিজ্যমন্ত্রক
গম রপ্তানির রেজিস্ট্রেশন প্রক্রিয়ায় বিভিন্ন বিধিনিষেধ কঠোরভাবে মেনে চলা নিশ্চিত করতে যাবতীয় নথিপত্রের হাতেনাতে যাচাইয়ের নির্দেশ দিয়েছে কেন্দ্রীয় সরকার
নয়াদিল্লি, ৩১ মে, ২০২২
রেজিস্ট্রেশন সার্টিফিকেট দেওয়ার আগে গম রপ্তানির জন্য আবেদন সম্পর্কিত যাবতীয় নথিপত্রের হাতেনাতে যাচাই করতে আঞ্চলিক কর্তৃপক্ষগুলিকে নির্দেশ দিয়েছে বৈদেশিক বাণিজ্য বিষয়ক মহানির্দেশক। অবৈধ কাগজপত্রের ভিত্তিতে রেজিস্ট্রেশন সার্টিফিকেট রপ্তানিকারীদের যাতে দেওয়া না হয়, তা সুনিশ্চিত করতেই এই নির্দেশ।
রেজিস্ট্রেশন সার্টিফিকেট দেওয়ার বিষয়ে যাবতীয় অস্পষ্টতা দূর করতে সিদ্ধান্ত হয়েছে যে, ইতিমধ্যেই অনুমোদিত বা যাচাই প্রক্রিয়া চলছে, এমন আবেদনের ক্ষেত্রে আঞ্চলিক কর্তৃপক্ষগুলি সমস্ত নথিপত্র হাতেনাতে যাচাই করবে। প্রয়োজনে আঞ্চলিক কর্তৃপক্ষগুলি নথিপত্র যাচাইয়ের কাজে পেশাদার কোনও সংস্থার সাহায্য নিতে পারে।
বৈদেশিক বাণিজ্য বিষয়ক মহানির্দেশকের জারি করা নির্দেশে আরও বলা হয়েছে, হাতেনাতে আবেদনের নথিপত্র যাচাইয়ের সময় প্রাপক ব্যাঙ্কের পক্ষ থেকে এর বৈধতা সুনিশ্চিত করা হবে। যদি লেটার অফ ক্রেডিট ১৩ই মে বা তার আগে কোনও তারিখে হয়ে থাকে, কিন্তু ভারতীয় ও বিদেশি ব্যাঙ্কগুলির মধ্যে মেসেজ লেনদেন ১৩ই মে তারিখের পর হয়েছে, সেক্ষেত্রে আঞ্চলিক কর্তৃপক্ষগুলি বিষয়টির পূর্ণ তদন্ত করতে পারে। তদন্তের সময় যদি জানা যায়, মেসেজ লেনদেন উল্লিখিত তারিখের আগে হয়েছে, তবে ১৯৯২ – এর বৈদেশিক বাণিজ্য আইনের সংশ্লিষ্ট ধারানুযায়ী অবিলম্বে রপ্তানিকারীর বিরুদ্ধে ব্যবস্থা গ্রহণ করা হবে। প্রয়োজনে এ ধরনের ঘটনাগুলি আর্থিক অপরাধ শাখা, কেন্দ্রীয় তদন্ত সংস্থা  – এর মতো এনফোর্সমেন্ট এজেন্সিগুলিকে হস্তান্তরিত করা যেতে পারে। উল্লিখিত তারিখের ক্ষেত্রে কোনও ব্যাঙ্কারের কাছ থেকে যদি জটিলতা দেখা দেয়, তা হলে আইন অনুযায়ী প্রয়োজনীয় ব্যবস্থা গ্রহণ করা যেতে পারে।।
উল্লেখ করা যেতে পারে, ভারত সরকার গত ১৩ই মে দেশে সার্বিক খাদ্য নিরাপত্তা অটুট রাখতে এবং প্রতিবেশী বা সাহায্যের আশু প্রয়োজন রয়েছে, এমন দেশগুলিকে সহায়তার জন্য গম রপ্তানিতে নিষেধাজ্ঞা জারি করে। গমের বিশ্ব বাজারে হঠাৎ করেই প্রতিকূল পরিস্থিতি তৈরি হওয়া এবং যে সমস্ত দেশ পর্যাপ্ত গম সরবরাহ করতে পারছে না, তার প্রেক্ষিতে সরকার এই সিদ্ধান্ত নেয়।
CG/BD/SB
(Visitor Counter : 57
প্রধানমন্ত্রীরদপ্তর
রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২৬ জুলাই, ২০২২
প্রধানমন্ত্রী শ্রী নরেন্দ্র মোদী আজ ভারতের রাষ্ট্রপতি শ্রীমতী দ্রৌপদী মুর্মুর সঙ্গে রাষ্ট্রপতি ভবনে গিয়ে সাক্ষাৎ করেন।
প্রধানমন্ত্রী ট্যুইট করে বলেন, ;
“আজ সকালে রাষ্ট্রপতিজির সঙ্গে সাক্ষাৎ করেছি।”
PG/PM/NS
(
প্রধানমন্ত্রীরদপ্তর
বাল্মীকী জয়ন্তীতে মহাঋষি বাল্মীকীকে প্রধানমন্ত্রীর শ্রদ্ধা
নয়াদিল্লি, ২০ অক্টোবর, ২০২১
প্রধানমন্ত্রী শ্রী নরেন্দ্র মোদী বাল্মীকী জয়ন্তীতে মহাঋষী বাল্মীকীকে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “বাল্মীকী জয়ন্তীর বিশেষ এই মুহূর্তে পূজনীয় মহাঋষি বাল্মীকীকে আমার আমার শ্রদ্ধা। আমাদের সমৃদ্ধ অতীত ও গৌরবময় সংস্কৃতির ক্ষেত্রে তাঁর বিরাট অবদানকে আমরা স্মরণ করি। সামাজিক ক্ষমতায়নের ক্ষেত্রে তাঁর অগ্রাধিকার আমাদের অনুপ্রাণিত করছে”।
CG/BD/SB
(
প্রধানমন্ত্রীরদপ্তর
সাংহাই সহযোগিতা সংগঠনের শিখর সম্মেলনে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ১৬ সেপ্টেম্বর, ২০২২
মান্যবরগণ,
এ বছর বিশ্বজুড়ে এবং আঞ্চলিক পরিবেশগত চ্যালেঞ্জের মোকাবিলায় সাংহাই সহযোগিতা সংগঠনের দক্ষ নেতৃত্বের জন্য আমি রাষ্ট্রপতি মিরজিওয়েভকে আন্তরিক সাধুবাদ জানাচ্ছি।
মহামারীর পর সমগ্র বিশ্ব আজ যখন অর্থনৈতিক পুনরুদ্ধারের চ্যালেঞ্জের মুখে দাঁড়িয়ে তখন সাংহাই সহযোগিতা সংগঠন বা এসসিও-র ভূমিকা নিঃসন্দেহে গুরুত্বপূর্ণ হয়ে উঠেছে। এসসিও সদস্যভুক্ত দেশগুলি বিশ্বের মোট অভ্যন্তরীণ উৎপাদনের শতকরা ৩০ ভাগ জোগায়। সারা বিশ্বের জনসংখ্যার ৪০ শতাংশ বসবাস করে এসসিও দেশগুলিতে। ভারত এসসিও সদস্যদের মধ্যে বৃহত্তর সহযোগিতা এবং পারস্পরিক আস্থার মনোভাবকে সমর্থন করে। মহামারী এবং ইউক্রেনের সংকট বিশ্ব সরবরাহ শৃঙ্খলের ক্ষেত্রে অনেক প্রতিবন্ধক সৃষ্টি করেছে। এর ফলে সারা বিশ্ব অভূতপূর্ব শক্তি এবং খাদ্য সংকটের মুখোমুখি হয়েছে। এসসিও-র ভূমিকা হওয়া উচিত এই অঞ্চলে বিশ্বস্ত, সহিষ্ণু এবং বৈচিত্র্যপূর্ণ সরবরাহ শৃঙ্খল তৈরি করা। এর জন্য দরকার উন্নত সংযোগ। এর পাশাপাশি আরও যেটা গুরুত্বপূর্ণ তা হল প্রত্যেককে চলাচলের ক্ষেত্রে আরও বেশি অধিকার প্রদান।
মান্যবরগণ,
ভারতকে একটি উৎপাদন হাব হিসেবে গড়ে তোলার জন্য আমরা এগিয়ে চলেছি। ভারতের যুব এবং মেধাবী কর্মশক্তি আমাদের স্বাভাবিকভাবেই প্রতিযোগিতামুখী করেছে। এ বছর ভারতের আর্থিক বৃদ্ধি হার হবে ৭.৫ শতাংশ হবে যা বিশ্বের বৃহত্তম অর্থনীতিগুলির মধ্যে সর্বাধিক। আমাদের জনকেন্দ্রিক উন্নয়ন মডেলে প্রযুক্তির ব্যবহারের ওপর অনেকখানি গুরুত্ব দেওয়া হয়। প্রত্যেকটি ক্ষেত্রেই উদ্ভাবনকে আমরা সমর্থন করি। আজ ভারতবর্ষে ৭০ হাজারের বেশি স্টার্টআপ রয়েছে। এর মধ্যে ১০০টিরও বেশি ইউনিকর্ন। আমাদের এই অভিজ্ঞতা অন্য অনেক এসসিও সদস্য দেশগুলির ক্ষেত্রে কাজে লাগতে পারে। এজন্য এসসিও সদস্য দেশগুলির সঙ্গে আমরা আমাদের অভিজ্ঞতা বিনিময়ের জন্য স্টার্টআপ এবং উদ্ভাবন ভিত্তিক একটি নতুন বিশেষ কর্মীগোষ্ঠী স্থাপন করছি।
মান্যবরগণ,
বিশ্ব আজ আরও এক বিরাট চ্যালেঞ্জের মুখে দাঁড়িয়ে। তা হল আমাদের নাগরিকদের খাদ্য সুরক্ষা সুনিশ্চিত করা। এর একটা সম্ভাব্য সমাধানের পথ হচ্ছে বাজরার ব্যবহার এবং তার চাষের প্রসার ঘটানো। বাজরা হল উন্নত খাবার যা হাজার হাজার বছর ধরে চলে আসছে। কেবলমাত্র এসসিওভুক্ত দেশগুলিতেই নয় বিশ্বের বিভিন্ন প্রান্তে এটি একটি প্রথাগত, পুষ্টিকর, মূল্য সাশ্রয়ী খাবার যা খাদ্য সংকটের মোকাবিলায় বিকল্প হিসাবে ব্যবহার করা যেতে পারে। ২০২৩-এ বাজরার রাষ্ট্রসংঘের আন্তর্জাতিক বর্ষ হিসাবে উদযাপিত হবে। এস সি ও দেশগুলির মধ্যে আমরা বাজরা জাতীয় খাদ্যশস্য উৎসব আয়োজনের কথা চিন্তা করতে পারি।
ভারত বিশ্বের মধ্যে কম খরচে চিকিৎসা এবং স্বাস্থ্য পর্যটনে এক অন্যতম গন্তব্য দেশ। ২০২২-এর এপ্রিলে গুজরাটে ডাব্লুএইচও গ্লোবাল সেন্টার ফর ট্র্যাডিশনাল মেডিসিনের উদ্বোধন করা হয়। বিশ্ব স্বাস্থ্য সংস্থার প্রথাগত ওষুধে এটাই প্রথম এবং একমাত্র আন্তর্জাতিক কেন্দ্র। এসসিও সদস্যভুক্ত দেশগুলির মধ্যে প্রথাগত ওষুধ নিয়ে আমাদের সহযোগিতা আরও বৃদ্ধি করা দরকার। এজন্য প্রথাগত ওষুধের ব্যাপারে একটি নতুন এসসিও কর্মীগোষ্ঠী তৈরি করতে ভারত উদ্যোগ নেবে।
আমি শেষ করার আগে পুনরায় রাষ্ট্রপতি মিরজিওয়েভকে আজকের এই বৈঠক সুষ্ঠুভাবে পরিচালনা এবং মনোরম আতিথিয়তার জন্য ধন্যবাদ জানাচ্ছি।
আপনাদের অনেক অনেক অভিনন্দন !
PG/AB/NS
(
যুবওক্রীড়াবিষয়কমন্ত্রক
খেলো ইন্ডিয়া রাজ্যস্তরীয় উৎকর্ষ কেন্দ্রে উন্নতিসাধনের জন্য আরও সাতটি রাজ্য ও দুটি কেন্দ্রশাসিত অঞ্চলের ক্রীড়াকেন্দ্রগুলিকে চিহ্নিত করা হয়েছে
নয়াদিল্লি, ১৭ অক্টোবর, ২০২০
কেন্দ্রীয় ক্রীড়া মন্ত্রক খেলো ইন্ডিয়া কর্মসূচির আওতায় নয়টি রাজ্য ও কেন্দ্রশাসিত অঞ্চলের ক্রীড়াকেন্দ্রগুলিকে খেলো ইন্ডিয়া রাজ্যস্তরীয় উৎকর্ষ কেন্দ্রে পরিণত করেছে। এই রাজ্য ও কেন্দ্রশাসিত অঞ্চলগুলি হল – অন্ধ্রপ্রদেশ, ছত্তিশগড়, চণ্ডীগড়, গোয়া, হরিয়ানা, হিমাচল প্রদেশ, পণ্ডিচেরী, ত্রিপুরা এবং জম্মু ও কাশ্মীর।
মন্ত্রকের এই সিদ্ধান্ত সম্পর্কে ক্রীড়া মন্ত্রী শ্রী কিরেন রিজিজু বলেছেন, তৃণমূল স্তরে পরিকাঠামোর উন্নয়নে সরকার একটি দ্বিমুখী নীতি গ্রহণ করছে। একদিকে সরকার ক্রীড়া পরিকাঠামোর উন্নয়ন ঘটিয়ে সেগুলিকে উৎকর্ষ কেন্দ্রে পরিণত করছে, অন্যদিকে রাজ্যস্তরীয় ক্রীড়াকেন্দ্রগুলিকে বিশ্বমানের সুযোগ-সুবিধাসম্পন্ন করে তোলা হচ্ছে। এর ফলে, সারা দেশের প্রতিভাবান ক্রীড়াবিদরা আরও ভালো প্রশিক্ষণ ও ক্রীড়া নৈপুণ্য বাড়ানোর সুযোগ পাবেন। পক্ষান্তরে, এ ধরনের ব্যবস্থা গড়ে উঠলে অলিম্পিকে ভারতের স্বপ্ন আরও মজবুত হবে।
রাজ্যস্তরীয় যে সমস্ত ক্রীড়াকেন্দ্রের মানোন্নয়ন ঘটিয়ে উৎকর্ষ কেন্দ্রে পরিণত করার জন্য চিহ্নিত করা হয়েছে, সেগুলির পরিকাঠামো, ক্রীড়া সংস্কৃতি ও সুষ্ঠু পরিচালনার মতো বিষয়গুলিকে বিবেচনায় রাখা হয়েছে। এ বছরের গোড়ায় মন্ত্রক ১৪টি ক্রীড়াকেন্দ্রকে রাজ্যস্তরীয় ক্রীড়া উৎকর্ষ কেন্দ্রে পরিণত করার সিদ্ধান্ত নেয়। এর ফলে, দেশের ২৩টি রাজ্য / কেন্দ্রশাসিত অঞ্চলে ২৪টি রাজ্যস্তরীয় ক্রীড়াকেন্দ্রকে ক্রীড়া উৎকর্ষ কেন্দ্রে পরিণত করার পরিকল্পনা হয়েছে।
রাজ্যস্তরীয় যে সমস্ত ক্রীড়াকেন্দ্রগুলিকে উৎকর্ষ কেন্দ্রে পরিণত করার জন্য চিহ্নিত করা হয়েছে, সেগুলি নির্বাচনের দায়িত্ব ও পরিকাঠামোগত দিক খতিয়ে দেখার বিষয়টি সংশ্লিষ্ট রাজ্য সরকারের ওপর দেওয়া হয়। রাজ্যগুলির পরামর্শ ও সুপারিশের ভিত্তিতেই ক্রীড়াকেন্দ্রগুলির মানোন্নয়ন ঘটিয়ে সেগুলিকে বিশ্বমানের ক্রীড়া সুযোগ-সুবিধা কেন্দ্রে পরিণত করার সিদ্ধান্ত নিয়েছে মন্ত্রক।
মন্ত্রক যে সমস্ত রাজ্যস্তরীয় ক্রীড়াকেন্দ্রকে উৎকর্ষ কেন্দ্রে পরিণত করার সর্বশেষ সিদ্ধান্ত নিয়েছে তার মধ্যে অন্ধ্রপ্রদেশ, চণ্ডীগড়, ছত্তিশগড়, গোয়া, হরিয়ানা, হিমাচল প্রদেশ, পণ্ডিচেরী, ত্রিপুরা সহ জম্মু ও কাশ্মীর রয়েছে।
ইতিমধ্যেই যে সমস্ত রাজ্য ও কেন্দ্রশাসিত অঞ্চলে রাজ্যস্তরীয় উৎকর্ষ ক্রীড়াকেন্দ্র রয়েছে সেগুলি হল – আসাম, মহারাষ্ট্র, মধ্যপ্রদেশ, মেঘালয়, সিকিম, কর্ণাটক, ওড়িশা, কেরল, তেলেঙ্গানা, অরুণাচল প্রদেশ, মণিপুর, মিজোরাম, নাগাল্যান্ড প্রভৃতি। কেন্দ্রশাসিত অঞ্চলগুলির মধ্যে দাদরা ও নগর হাভেলি এবং দমন ও দিউ-তে ইতিমধ্যেই উৎকর্ষ ক্রীড়াকেন্দ্র গড়ে তোলা হয়েছে।
CG/BD/DM
(Visitor Counter : 136
প্রধানমন্ত্রীরদপ্তর
তাজিকিস্তানের দুশানবে’তে সাংহাই সহযোগিতা সংগঠনের রাষ্ট্র প্রধানদের ২১তম বৈঠক
নয়াদিল্লি, ১৫ সেপ্টেম্বর, ২০২১
সাংহাই সহযোগিতা সংগঠনের  রাষ্ট্র প্রধানদের ২১তম বৈঠক আগামী ১৭ তারিখ দুশানবে’তে হাইব্রিড পদ্ধতিতে আয়োজিত হবে। এই বৈঠকে পৌরোহিত্য করবেন তাজিকিস্তানের রাষ্ট্রপতি ইমোমালি রহমন। প্রধানমন্ত্রী শ্রী নরেন্দ্র মোদী ভারতীয় প্রতিনিধিদলের নেতৃত্ব দেবেন এবং বৈঠকের পূর্ণাঙ্গ অধিবেশনে ভিডিও লিঙ্কের মাধ্যমে ভাষণ দেবেন। দুশানবে’তে ভারতের প্রতিনিধিত্ব করবেন বিদেশ মন্ত্রী ডঃ এস জয়শঙ্কর।
সাংহাই সহযোগিতা সংগঠনের এই শীর্ষ বৈঠকে সংগঠনের সদস্য রাষ্ট্রগুলির নেতৃবৃন্দ ছাড়াও পর্যবেক্ষক রাষ্ট্র, সংগঠনের মহাসচিব, সংগঠনের আঞ্চলিক সন্ত্রাস দমন বিভাগের কার্যনির্বাহী, তুর্কমেনিস্তানের রাষ্ট্রপতি এবং আমন্ত্রিত অতিথিরা যোগ দেবেন।
এই প্রথম সংগঠনের শীর্ষ বৈঠকে হাইব্রিড পদ্ধতিতে আয়োজিত হচ্ছে এবং সংগঠনের পূর্ণ সময়ের সদস্য হিসাবে চতুর্থবার ভারত অংশ নিচ্ছে। এ বছর সংগঠনের বিংশতম বার্ষিকী উদযাপন উপলক্ষে এই শীর্ষ বৈঠক বিশেষ তাৎপর্যপূর্ণ হয়ে উঠবে। শীর্ষ বৈঠকে নেতৃবৃন্দ গত দু’দশকে সংগঠনের বিভিন্ন কাজকর্ম পর্যালোচনা করবেন এবং ভবিষ্যৎ সহযোগিতার বিভিন্ন দিক নিয়ে আলোচনা করবেন। সমসাময়িক বিভিন্ন আঞ্চলিক ও আন্তর্জাতিক গুরুত্বপূর্ণ বিষয় নিয়ে শীর্ষ বৈঠকে আলোচনা হবে বলে মনে করা হচ্ছে।
CG/BD/SB
(
প্রতিরক্ষামন্ত্রক
রাষ্ট্রপতি গ্রুপ ক্যাপ্টেন পরমিন্দর অন্তিলকে শৌর্য চক্র প্রদান করেছেন
নতুন দিল্লি, ১৫ আগস্ট, ২০২১
গ্রুপ ক্যাপ্টেন পরমিন্দর অন্তিল ২০২০-র জানুয়ারি থেকে একটি সুখোই-৩০ এমকেআই স্কোয়াড্রনের কম্যান্ডিং অফিসার। গত বছরের ২১ সেপ্টেম্বর প্রশিক্ষণ চলার সময় একটি সুখোই-৩০ যুদ্ধ বিমানের ককপিটে ছিলেন। সেই সময় তিনি মহাকর্ষীয় শক্তির এক অভাবনীয় অভিজ্ঞতা অর্জন করেছিলেন। মাঝ আকাশে যুদ্ধ বিমানটি থাকার সময় মহাকর্ষীয় শক্তির দরুণ যুদ্ধ বিমানটিতে খুব ঝাঁকুনি হতে থাকে। এর ফলে, বিমানটি প্রায় নিয়ন্ত্রণের বাইরে চলে যায়। একই সঙ্গে বিমানের অন্যান্য নিয়ন্ত্রণ ব্যবস্থাও প্রায় বিকল হয়ে যায়। এই অবস্থাকে ব্ল্যাক আউট বলা হয়। কিন্তু গ্রুপ ক্যাপ্টেন পরমিন্দর অন্তিল সঙ্গে সঙ্গেই বিমানের বিভিন্ন সিস্টেম অপারেটরগুলি পরীক্ষা-নিরীক্ষা করে দেখেন। তিনি অনুভব করেন, এরকম অবস্থায় বিমানটি দুর্ঘটনাগ্রস্ত হলে প্রচুর ক্ষয়-ক্ষতির সম্ভাবনা রয়েছে। তাই তিনি জনবহুল এলাকা থেকে বিমানটিকে দূরে সরিয়ে নিয়ে যান। কিন্তু দুর্ভাগ্যজনক ভাবে আরও একবার বিমানটির নিয়ন্ত্রণ ব্যবস্থা অকেজো হয়ে পড়ে। এই পরিস্থিতিতে গ্রুপ ক্যাপ্টেন পরমিন্দর অন্তিল তাঁর সুদীর্ঘ কর্মজীবনের অভিজ্ঞতাকে কাজে লাগান এবং কিছু প্রথা বহির্ভূত পদ্ধতি প্রয়োগ করে নিয়ন্ত্রণের বাইরে চলে যাওয়া বিমানটিকে নিয়ন্ত্রণে আনেন। তাঁর দক্ষতা, অভিজ্ঞতা এবং পারদর্শিতার জন্য বিমানটি সফল ভাবে অবতরণ করে। পক্ষান্তরে প্রচুর ক্ষয়-ক্ষতি এড়ানো সম্ভব হয়। গ্রুপ ক্যাপ্টেন পরমিন্দর অন্তিলের যুদ্ধ বিমান চালনার দক্ষতার দরুণ কোটি কোটি টাকার জাতীয় সম্পদের সুরক্ষা সুনিশ্চিত হয়। একই ভাবে দুর্ঘটনা ঘটলে জীবন ও সম্পত্তির যে ক্ষয়-ক্ষতি হত, তা এড়ানো যায়।
গ্রুপ ক্যাপ্টেন পরমিন্দর অন্তিলের বিরল সাহসিকতা, দৃষ্টান্তমূলক পেশাদারিত্ব এবং বিচক্ষণতার জন্য তাঁকে শৌর্য চক্র প্রদান করে সম্মান জানানো হয়েছে।
CG/BD/AS
(Visitor Counter : 179
প্রধানমন্ত্রীরদপ্তর
বিশ্বকর্মা জয়ন্তীতে ভগবান বিশ্বকর্মাকে প্রণাম জানিয়েছেন প্রধানমন্ত্রী
নতুন দিল্লি, ১৭ সেপ্টেম্বর, ২০২৩
বিশ্বকর্মা জয়ন্তীতে ভগবান বিশ্বকর্মাকে প্রণাম জানিয়েছেন প্রধানমন্ত্রী শ্রী নরেন্দ্র মোদী।
এক্স-এ একটি পোস্টে প্রধানমন্ত্রী বলেছেন;
“ভগবান বিশ্বকর্মাকে প্রণাম। তাঁর আশীর্বাদ আমাদের সকলকে উদ্ভাবনা এবং বিশ্ব নির্মাণে উৎসর্গীকৃত হওয়ার প্রেরণা প্রদান করুক।”
AC/AC/SKD/
(